section_heading: Razvoj
paragraph_text: Victorious je peta serija koju je stvorio Dan Schneider za Nickelodeon, nakon Amanda Showa, Drake & Josh, Zoey 101 i iCarly. Schneider se prvi put upoznao s Victoriom Justice 2005. godine, kad joj je bilo dvanaest godina i stigla je na audiciju za ulogu Lole Martinez u Zoey 101. Impresioniran njenom energijom i izgledom, Schneider ju je zaposlio i, nakon što je radio s njom u tri epizode, nazvao Nickelodeon da kaže, "Imam vašu sljedeću zvijezdu." Justice je svoju ulogu nastavila na Zoey 101 sve dok serija nije završila 2008. U međuvremenu je Disney Channel, glavni konkurent Nickelodeona, doživio ogroman uspjeh sa serijama poput Hannah Montana i High School Musical, koje su izvodile originalne pjesme i dobile prihod i kroz glazbu. Tražeći da "prate gdje su djeca", rukovoditelji Nickelodeona zamolili su Schneidera da stvori glazbenu emisiju za kanal. Pri završetku emitiranja Zoey 101, Justice bila je pozvana na sastanak sa Schneiderom o potencijalnoj seriji u kojoj će ona imati glavnu ulogu.